Aleksei Navalnõi surm ja matused

16. veebruaril 2024 kell 14:19 Moskva aja järgi (11:19 GMT) teatas Venemaa Jamali Neenetsi autonoomse ringkonna  (Федеральная служба исполнения наказаний, FSIN), et Venemaa opositsiooniaktivist ja poliitvang Aleksei Navalnõi suri Venemaa Arktikas Harpi asulas asuvas range režiimiga karistusasutuses , kus ta kandis 19-aastast vanglakaristust. Navalnõi pressiesindaja Kira Jarmõš kinnitas Navalnõi surma järgmisel päeval ja nõudis, et Navalnõi surnukeha tuleks perekonnale võimalikult kiiresti tagastada. Täpset surma põhjust ametlikult ei esitatud. Navalnõi oli surres 47-aastane.

 Surma põhjused 
Navalnõi surmapäeval teatas riiklik telekanal RT, et mehel tekkis tromb.Умер Навальный. Онлайн Медузы. Meduza (16 февраля 2024). Reanimatoloog Aleksander Polupan, kes osales pärast Navalnõi mürgitamist tema tervise uuringutel Omskis, väitis, et Alekseil ei olnud objektiivset trombemboolia ohtu.Вот что об этом думает Александр Полупан — врач, помогавший политику после отравления. Meduza. Дата обращения: 16 февраля 2024. Endine avaliku järelevalve komisjoni liige, analüütik ja õiguskaitsja Anna Karetnikova väitis, et trombemboolia on "universaalne diagnoos", millega võib vanglates ja kinnipidamiskohtades tegelikult "kõike seletada".Правозащитница Анна Каретникова заявила ... Meduza (17 февраля 2024).

Navalnõi liitlase Ivan Ždanovi sõnul teatasid karistuskoloonia esindajad Navalnõi emale, et tema poja surma põhjuseks oli "äkksurma sündroom". Rahvusvahelise haiguste klassifikatsiooni kümnendas redaktsioonis, millega ametlikud surmapõhjused ja diagnoosid Venemaal peaksid ühtima, sellist määratlust ei ole.Матери Навального сообщили в колонии, что он умер от синдрома внезапной смерти. Meduza (17 февраля 2024).

Moskva avaliku järelevalve komitee liige Eva Merkatševa seostas Aleksei Navalnõi surma tema alalise paigutamisega kartserisse. Navalnõi kaaslased ütlesid, et "väga tõenäoliselt" ta tapeti. Paljud sõltumatud kommentaatorid väitsid, et Navalnõi surm on tegelikult mõrvКогда тело Навального отдадут семье? Получится ли провести независимую экспертизу? Meduza (17 февраля 2024). ja ta võidi mürgitada.Portaal Insider sai enda valdusse dokumendid, mis viitavad, et Aleksei Navalnõi mürgitati Delfi, 29.IX 2024“He began to complain of sharp pain in the stomach”: Official documents obtained by The Insider confirm Navalny was poisoned in prison INSIDER theins.ru, 29.IX 2024

Väljaanne Novaya Gazeta Europe teatas, et 16. veebruari õhtul viidi Navalnõi surnukeha Salehardi linna kliinilise haigla surnukuuri. 17. veebruari seisuga ei olnud lahkamist tehtud, kuid teatati, et surnukeha võidakse viia Moskvasse lahkamisele.Pешается вопрос, где будет проходить вскрытие тела Навального. Новая газета Европа (17 февраля 2024).

2026 aastal Euroopas tehtud  analüüsid tõestasid, et Navalnõi mürgitati haruldase konnamürgiga.Riigid ühisavalduses: Venemaa mürgitas Navalnõi haruldase toksiiniga ERR, 14.II 2026Vene opositsiooniliidri surma uurimistulemused: Navalnõi tapeti konnamürgiga Delfi, 14.II 2026

 Matused 
Aleksei Navalnõi ema Ljudmila teatas 22. veebruaril 2024, et juurdluskomisjoni ohvitserid näitasid talle Salehardis poja surnukeha, kuid keeldusid seda üle andmast ega öelnud, kuhu, millal ja kuidas saab Navalnõid matta. Seati sellised tingimused:Мать Алексея Навального шантажируют следователи. Meduza. Дата обращения: 26 февраля 2024
Navalnõi perele antakse lennuk surnukeha Moskvasse toimetamiseks. Vastutasuks hoiavad poliitiku lähedased ja kaaslased matuste kohta infot kuni lennuki maandumiseni saladuses.
Navalnõi perekonda peavad saatma juurdlusohvitserid kogu aja kuni matuste lõpuni.
Nõudeks jäi, et matusekuupäev määratakse Navalnõi surnukehaga lennuki Moskvasse saabumisel, kusjuures surnukeha hoitakse Moskva oblastis või Vladimiri oblastis.
Ljudmila Navalnaja väitis, et uurijad ei tahtnud lubada tal läbi viia avalikku matust, ähvardades surnukehaga "midagi teha"."Они шантажируют меня": матери Навального не дают похоронить сына. SBS. Дата обращения: 23 февраля 2024. Ema esitas oma poja surnukeha üleandmise ära jätmise kohta kaebuse Salehardi linnakohtule. 23. veebruaril teatas Navalnõi pressisekretär Kira Jarmõš, et juurdluskomisjon esitas Navalnõi emale ultimaatumi: kas ta nõustub kolme tunni jooksul ilma avaliku hüvastijätuta salajaste matustega või maetakse Aleksei surnukeha karistuskoloonia territooriumile.<ref>Матери Алексея Навального выдвинули ультиматум ... Новая газета Европа (24 февраля 2024).</</ref> Paljud avaliku elu tegelased, näitlejad, muusikud ja kirjanikud nõudsid, et Venemaa võimud annaksid Navalnõi surnukeha tema üle emale.<ref>У вас все еще есть шанс остаться людьми. Meduza (24 февраля 2024).</</ref>

Navalnõi surnukeha anti tema emale üle 24. veebruaril.

1. märtsil Moskvas toimunud ärasaatmisele kogunes lahkunule austust avaldama tuhandeid inimesi, vaatamata võimude hoiatustele ja võimalike vahistamiste ohtudele. 

Matusetalitus toimus Moskva kaguosas asuvas Marjino Jumalaema ikooni kirikus, tseremoonia viidi läbi lühikese ajaga, väiksesse kirikusse lubati vaid mõnikümmend inimest. Kohalviibinud teatasid hiljem, et kiriku eestseisusele oli antud käsk viia Aleksei Navalnõi matusetalitus läbi võimalikult kiiresti.Алексея Навального похоронили на Борисовском кладбище в Москве. Meduza. Дата обращения: 1 марта 2024. 

Navalnõiga hüvasti jätta soovijate rivi ulatus tunduvalt üle kilomeetri, hõivates peaaegu kogu Marjinski puiestee.[Похороны Алексея Навального. Фоторепортаж.] Русская служба Би-би-си : интернет-издание. — 2024. — 1 марта. Kiriku juures ja teel kalmistule skandeeris rahvas Navalnõi nime ja sõjavastaseid loosungeid: "Ei sõjale", "Putin on tapja", "Me ei andesta" jne."Нет войне", "Путин – убийца", "Не простим". Как в Москве прощались с Алексеем Навальным. Настоящее Время (1 марта 2024).
Aleksei Navalnõi põrm sängitati mulda Borissovo kalmistul, poliitiku haud asub kalmistu sissepääsu juures. Kalmistul jäeti temaga hüvasti Frank Sinatra esitatud laulu "My Way" saatel ning kirst lasti hauda lahkunu lemmikfilmist "Terminaator 2: Kohtupäev" tuntud helindi "It's Over (Good Bye)" muusikaga.На кладбище люди прощались с ним под «My Way» Фрэнка Синатры Meduza : интернет-издание. — 2024. — 1 марта. 

 Viited 

Välislingid
 Galerii: Navalnõi mälestamine Tallinnas Vene saatkonna ees. ERR, 16. veebruar 2024
 Пять дней без Навального. Онлайн Медузы. 20 февраля 2024.
 Похороны Алексея Навального в Москве. Трансляция. [Tõlge: Aleksei Navalnõi matused Moskvas. Ülekanne]. Радио Свобода, 1. märts 2024

Kategooria:2024